b'\n_START_ARTICLE_\nISO 8601\n_START_SECTION_\nHistorie\n_START_PARAGRAPH_\nInternett og moderne datasystemer har gjort at kommunikasjonene verden over blir stadig raskere, enklere og mer brukt. Globale systemer (for eksempel GPS) opererer ogs\xc3\xa5 i sanntid. _NEWLINE_For bedrifter der transportsystemer, kvalitetskontroll og lignende er av avgj\xc3\xb8rende betydning, er det s\xc3\xa6rlig viktig med en felles forst\xc3\xa5else av tidspunkter. Ogs\xc3\xa5 i vitenskapelig sammenheng (astronomi, arkeologi m.v.) er det viktig at dato og tidspunkter er entydige. _NEWLINE_Det var i erkjennelsen av disse forhold at ISO 8601 ble konstruert._NEWLINE_N\xc3\xa5v\xc3\xa6rende versjon er tredje utgave, ISO 8601:2004, publisert 2004-12-03.  Den erstattet andre utgave, ISO 8601:2000.  F\xc3\xb8rste utgaven var ISO 8601:1988. Standarden sammenfatter flere tidligere standarder, bl.a. ISO 2014 (numerisk notasjon for datoer) og ISO 2015 (ukenummer), som begge kom i f\xc3\xb8rste utgave i 1971.\n_START_SECTION_\nUTC\n_START_PARAGRAPH_\nHvis tidspunktet er angitt i UTC, er det enkelt \xc3\xa5 angi dette ved \xc3\xa5 tilf\xc3\xb8ye en Z umiddelbart etter tidspunktet (uten mellomrom).  \xc2\xab09:30 UTC\xc2\xbb vil derfor skrives som 09:30Z eller 0930Z.  \xc2\xab14:45:15 UTC\xc2\xbb skrives enten 14:45:15Z eller 144515Z.\n_START_SECTION_\nAndre tidssoner\n_START_PARAGRAPH_\nAndre tidssoner blir spesifisert relativt til UTC, med formatet \xc2\xb1hh:mm, \xc2\xb1hhmm, vanligst bare \xc2\xb1hh.  S\xc3\xa5 hvis tidssonen er en time foran UTC (som for eksempel i Norge om vinteren) blir tilf\xc3\xb8yelsen +01:00, +0100, vanligst +01.  Dette blir tilf\xc3\xb8yd p\xc3\xa5 samme sted som Z ovenfor (umiddelbart etter klokkeslettet).  Om sommeren (sommertid) skal vi i Norge tilf\xc3\xb8ye +02.  Tidspunktet 18:30Z og 20:30+02 er alts\xc3\xa5 n\xc3\xb8yaktig det samme.\n_START_SECTION_\nGjentatte intervaller\n_START_PARAGRAPH_\nGjentatte intervaller blir uttrykt ved \xc3\xa5 tilf\xc3\xb8ye Rn/ i begynnelsen av uttrykket, hvor R viser at det er en gjentagelse og n angir antallet repetisjoner.  Dersom n utelates, angir verdien et uendelig antall repetisjoner. Dersom intervallet P1Y2M10DT2H30M skal gjentas fem ganger med start  2002-03-01 13:00:00Z, blir uttrykket R5/2002-03-01 13:00:00Z/P1Y2M10DT2H30M.\n_START_SECTION_\nUtg\xc3\xa5tte standarder\n_START_PARAGRAPH_\nStandardene ISO 2014, ISO 2015, ISO 2711, ISO 3307 og ISO 4031 er alle blitt erstattet av ISO 8601.'